**Rodire**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miez alb in samburele meu de lut,

In mine-ai fost si nu Te-am cunoscut.

Sau poate eu eram in Tine-nchisa

Ca samburele-n carnea de caisa?

Cazusem in pamant de undeva

Si miezul dulce-n mine astepta...

A fost o vreme seceta in tara,

Livezile pe dealuri se uscara,

Padurile ardeau adanc pe cer,

Si iarna fu senina si cu ger.

In mine miezul alb statea-n nestire,

El nu-si pierdu puterea de rodire.

Ca ceara-n uscaciune m-am topit,

Dar lacrimi izvorand, m-au racorit.

Si lacrimi dupa lacrimi se-nsirara,

Urzind manoase ploi de primavara.

Crengi mari, cu blanda floare, au crescut

Din miezul samburelui meu de lut.

Ci nu stiu cum sa Te numesc, Iubire:

Parinte, frate, domn, prieten, mire...

Caci sa vorbesc cu mestesug nu stiu,

Dar parca, Doamne, Muma-mi esti si Fiu.